AU KUNINGA KOGUDUS, JERUUSALEMM
Shalom sõbrad! Õnnistan teid Jeesuse nimel!
Täna on tore päev.
"Rõõmustasin kui mulle öeldi: Lähme Issanda kotta!
Rõõmustame selle üle, et saime tulla Issanda kotta,
et saada vastuseid oma palvetele ja küsimustele.
Issand tahab täita meid Püha Vaimu ja võidmisega.
Võtame kõigepealt Jumala sõna ja palvetame koos.
Mul on Jumala Sõna ja ma õpin sellest täna.
Jumal uuendab mu meele, õpin Teda tundma
ja käima Temaga armastuses, lootuses ja usus.
Jeesus Kristus on Jumala Sõna, kes sai lihaks.
Saagu ka see, mida täna õpin, minu elus lihaks.
Nii kannan rikkalikult vilja ja toon au Kõigekõrgemale,
Jeesuse Kristuse nimel.
Täna räägin ärkamisest.
Usun kogu südamest, et ärkamine on ukse taga.
See astub peagi meie südameisse, peredesse ja kodudesse,
linnadesse ja maadesse.
Jumal tuleb uskmatutele imesid tegema.
Usun, et Jumal muudab meie südamed
meie heaks ja oma armastuse pärast.
Usun, et see, mida oleme aastaid palvetanud, teostub nüüd.
Mida tuleb ärkamise heaks teha?
Tuleb ka mõista, mis ärkamine on.
Muidu palvetame valesti ja see ei puuduta Jumala südant.
Usklike ärkamine on Püha Vaimu sügav ilmutus
meie Issanda Jeesuse tegudest.
Õps 29:18: "Nägemuse puudusel muutub rahvas üleannetumaks."
Hab 2:14: "Maa on täis Issanda au tundmist
nagu veed katavad merd."
Usun, et see algab nüüd.
Otsime Tema palet ja Tema ilmutab oma au
meie peredele, kogudustele, linnadele ja maadele.
Usklikule tähendab ärkamine meeleparandust.
Pöördume Jumala poole ja mõistame oma vigu.
Ärkamine tähendab sügavat suhet Püha Vaimuga.
Sügavat suhet Jeesusega, nii et tunneme Teda.
Nii Vanas kui Uues Testamendis avaldab Jumal soovi,
et kuuleksime Tema häält
ja järgiksime Tema käske.
Ärkamine on ukse taga, aga kes on valmis?
Meie kogudus on hakanud hommikuti ja õhtuti palvetama.
Iga hommik ja õhtu palvetame
ja otsime Tema palet.
Otsime Tema au, seisame hommikuti-õhtuti
ja palvetame teatud eesmärgi eest.
Ühel hommikul andis Jumal prohvetliku sõna.
Usun, et see tuli Temalt.
Jumal ütles, et äratab meid kotka häälel, prohveti häälel
ja keegi ei paaduta südant.
Usun, et prohvetliku kõne vaim naaseb Kristuse ihusse.
Jumala sõna on vankumatu tõde.
Jumal täidab meie südamed oma au otsimise vaimuga.
Ta valab meie peale armu ja palve vaimu
nagu Sakarja 12:10 ütleb. Armu ja palve vaimu.
Peame selle vastu võtma.
Kes on valmis ärkamist vastu võtma?
See, kes tõeliselt Jumalat teenib.
Vaatame Johannese evangeeliumi 4. peatükki.
Õigupoolest on see Jeesuse evangeelium.
Johannese 4. peatükk.
Jeesus oli teekonnast väsinud
ja jäi Samaaria kaevu äärde puhkama.
Ta saadab oma jüngrid toidu järgi.
Jeesusel oli ju samasugune ihu nagu meilgi,
Temagi väsis teekondadel, mida Ta pidevalt ette võttis.
Ta pidi ka sööma nagu kõik teisedki.
Ta kohtab kaevul naist ja palub temalt vett.
Sellest algab kahekõne. 16. salm - Jeesus ütles talle:
Mine kutsu oma mees ning tule siia tagasi!”
Naine vastas: Mul ei ole meest.”
Jeesus ütles talle: Sul on õigus, kui sa ütled: Mul ei ole meest”,
sest kuigi sul on olnud viis meest, ei ole see, kellega sa praegu elad,
sinu mees. Seda sa oled õigesti ütelnud.”
Varem ta ei rääkinud tõtt,
kuid nüüd rääkis ta tõtt.
Naine ütles talle: "Isand ma näen, et sa oled prohvet."
Ta ei mõistnud veel, kellega rääkis,
kuid vähemalt pidas ta Jeesust prohvetiks.
Nagu Jeesus ütles: kes annab klaasitäie külma vett,
ei jää ilma palgata.
Pange tähele, millest Jeesus siin rääkima hakkab.
Ta puudutab teatud teemat,
mis huvitab nii Jumalat kui kogu maailma -
jumalateenimist.
"Meie esiisad kummardasid Jumalat sellel mäel,
ja teie ütlete, et Jeruusalemm olevat paik,
kus peab kummardama.”
Ilma kummardamiseta pole ärkamist.
Kummardamist muide õpitakse.
Uuestisündinutena on meil tohutult võimalusi
õppida kummardama Jumalat nagu Aabraham, Jesaja ja Taavet,
nagu prohvetid ja pühad esiisad.
Seda potensiaali tuleb siiski soovida ja taotleda.
Tuleb tahta õppida Jumalat kummardama.
See peaks olema meie südame soov.
Teenida, mitte üksnes laval, mitte üksnes pillide ja häältega,
vaid eelkõige südamega.
"Südamega usutakse õigsuseks ja suuga tunnistatakse päästeks."
Tuld Jeruusalemmast
Aabraham kummardas Jumalat. Ta kuuletus Jumalale tingimusteta.
Ta kuuletus küsimusi esitamata
ja teenis iga südamesopiga.
Ükski inimene sinna ei näe, kuid Jumal näeb.
Seepärast vastas Jeesus: "Mine oma kambrisse ja sule uks
ja palveta oma Isa poole, kes on salajas;
ja su Isa, kes näeb salajasse, tasub sulle."
On oluline teenida Jumalat kõikjal.
Kummardamine on eluviis, kuuletumine Kõigekõrgemale,
ja osaduse harrastamine elava Jumalaga.
Jeesuse Kristuse nimel.
Joh 4:21 - Jeesus ütles talle: Naine, usu mind, et tuleb tund,
mil te ei kummarda Isa sellel mäel ega Jeruusalemmas!"
Jeesus toob esile midagi uut meie aja kohta.
Ta ütleb, et tuleb aeg, ja see aeg on nüüd käes,
kui me ei kummarda Jumalat, kes on kaugel taevas,
vaid kummardame Isa.
Ta on valguste Isa, kellelt tuleb iga täiuslik and.
Jeesus räägib uuest ajast, mil tunneme Jumalat Isana.
Pidage meeles, mida Johannes oma evangeeliumis kirjutab.
Jeesus ütles: "Mina olen tee, tõde ja elu;
keegi ei tule Isa juurde, muidu kui minu kaudu".
Maa peal pole ühtki teist nime,
mille kaudu Isa juurde pääseksime.
Tõeline kummardaja tunneb Isa, kes on taevas.
Me ei saa tunda Teda ilma Jeesuseta,
kuna Ta on tõde ja elu, ja tee Isa juurde.
Jeesus on jumalateenimise allikas. Tema on eeskuju.
Vaatame Teda, ja tahame olla Tema sarnased.
Ta on maailma parim kummardaja, kuna Ta on Jumala esmasündinu.
Nüüd oleme kõik Jumala lapsed.
Jeesus on kummardamise keskus.
Vaatame Heebrealaste 1:6.
Mida Jumal oma inglitele ütleb?
Heebrealaste 1:6 -
Aga kui ta toob oma esmasündinu maa peale, siis ta ütleb:
Ka kõik Jumala inglid kummardagu teda!”
Heebreakeelses Uues Testamendis öeldakse:
"Kummardagu teda kõik jumalad." Kuid kõik on surelikud.
"Kummardagu teda kõik jumalad."
Jesaja 45:23 ütleb, et Tema ees peavad nõtkuma kõik põlved,
ja vanduma iga keel.
Seepärast peab meil olema kummardamisobjekt.
See on Jumala Poeg, keda me kummardame.
Saatanale ei meeldi, kui me ilmutuse saame
ja hakkame mõistma jumalateenimist,
sest hakkame palvetama vaimus ja tões
Kõigekõrgema ja Tema Poja Jeeuse Kristuse poole.
Siis tuleb ärkamine.
Ärkame ning meie pered ja kogudused ärkavad samuti.
Meie linnad ja maad ärkavad Jumalale.
Üks teeniv ja kuulekas inimene
võib teha rohkem kui miljonid,
kes ei tunne ega teeni Jumalat.
Jeesuse Kristuse nimel.
Tunnen täna Jumala võidmist,
ja usun, et midagi juhtub täna meie südameis.
Salmis 22 on samuti midagi tähtsat.
Joh 4:22 - "Teie kummardate, mida te ei tea,
meie kummardame, mida me teame, sest pääste tuleb juutidelt."
See on sama tähtis kui see, mida varem lugesime.
Kõik Iisraelist väljaspool elavad armastavad seda sõnumit,
sest Jeesus on avanud neile võimaluse
palvetada vaimus ja tões ka väljaspool Jeruusalemma.
Varem lubas Jumal end üksnes seal teenida.
Paljudele siiski ei meeldi mõte,
et pääste tuleb juutidelt, kuid see on tõsi,
kuna Jeesus, tõeline kummardaja sündis juutidest.
Kust pärineb sõna "juut"?
Sõna "juut" tuleneb tänamist tähendavast juurest.
See tähendab inimest, kes teenib ja tänab elavat Jumalat,
Seepärast ütleb Paulus,
et juut pole see,
kes seda on välispidiselt,
vaid see, kes on juut sisemiselt.
Ta on juut seal, kuhu inimene ei näe.
Ta on lasknud Jumalal oma südame ümberlõigata.
Jumalakummardaja on keegi, kes on andnud oma südame Jumalale.
Joh 4:23 -
"Kuid tuleb tund ja see ongi juba käes,
et tõelised kummardajad kummardavad Isa vaimus ja tões,
sest Isa otsib neid, kes teda nõnda kummardavad.
Pange tähele neid sõnu:
Jumal otsib ...
Jumal otsib endale töötegijaid,
kes palvetavad ja teenivad Teda vaimus ja tões.
Jumal ei otsi niisama. Pange tähele.
Au Kuninga Kogudus
Vaatame Jesaja 6. peatükki.
See on tohutu asi.
Jesaja 6:1 - Sel aastal, kui kuningas Ussija suri,
nägin ma Issandat istuvat suurel ja kõrgel aujärjel,
ja tema kuue palistused ulatusid templi seinast seina.
Temast kõrgemal seisid seeravid; igaühel neist oli kuus tiiba:
kahega ta kattis oma palet, kahega ta kattis oma jalgu
ja kahega ta lendas.
Ja need hüüdsid üksteisele ning ütlesid:
Püha, püha, püha on vägede Issand! Kogu maailm on täis tema au!”
Ja uksepiidad vabisesid hüüdjast häälest
ning koda täitus suitsuga. Ja ma ütlesin: Häda mulle,
sest ma olen kadunud! Sellepärast, et ma olen roojane mees huultelt
ja elan roojaste huultega rahva keskel;
sellepärast et mu silmad on näinud kuningat, vägede Issandat.”
Jesaja nägi nägemuse, võimalik, et füüsiliselt.
Jes 6:6 - Siis lendas mu juurde üks seeravitest
ja tal oli käes elav süsi, mille ta oli pihtidega altarilt võtnud.
Ja ta puudutas mu suud ning ütles: Vaata, see puudutas sinu huuli
ja su süü on lahkunud ning su patt lepitatud.”
Vennad ja õed, tahan teile öelda:
Meie sees peab midagi juhtuma,
enne kui Jumal saab anda meile
täieliku turvatunde.
Loeme nüüd, mis edasi sai.
Jesaja mõistis, et ta polnud veel sellel tasandil,
või ta ei olnud selline teenija, nagu Jumal oleks tahtnud.
Kummardaja on selline, kes austab Jumala pühadust.
Derek Prince oli suur õpetaja, kes elas Iisraelis,
ja Kristuse Ihu sai tema kaudu palju õnnistusi.
Ta ütles, et oleme kõik õiged,
kuna meie õigsus tuleb Jumalalt
Jeesuse ristitöö ja ülestõusmise kaudu.
Meie õigsus tuleb sealt, mitte meie tegudest ega käskudest,
vaid Jeesuse tegudest, mille me usus vastu võtame.
Oleme kõik õiged, kuid me kõik pole pühad.
Kummardaja austab pühadust.
See pole alati mugav,
kuid lõpuks saad imemaitsva vilja.
Jumal on püha ja Ta ütles: "Olge pühad"!
Ta on meie Isa.
Ja Jeesus on meie püha eeskuju.
Ja ma kuulsin Issanda häält küsivat: Keda ma läkitan? Kes meilt läheks?”
Ja ma ütlesin: Vaata, siin ma olen, läkita mind!”
Isiklik ärkamine
sügaval Jesaja sisimas.
Midagi toimus temas.
Seepärast otsime siin Jumala palet.
Tahame Teda näha.
Tahame, et Ta tuleks ja muudaks meid,
ja et Püha Vaim muudaks meid kummardajaiks,
sest Püha Vaim on ka ise kummardaja.
Jeesus ütles, et Püha Vaim tuleb ja tunnistab teile.
"Püha Vaim võtab minu omast ja räägib teile.
Püha Vaim austab minu nime."
Otsime Püha Vaimu ja Tema au,
et meist saaksid kummardajad.
Nii laieneb meie ilmutus.
Saame ilmutuse isiklikult,
ja see tuleb meie peresse, kogudusse ja maale.
Jeesus ütles: "Te saate olema minu tunnistajad
Jeruusalemmas, Juudas ja Samaarias
ning kuni maailma otsani."
Igaüks, kes tahab ärkamise heaks Jumalat teenida,
saab Jumalalt abi. Püha Vaim tuleb appi.
Keda ma läkitan? Kes meilt läheks?”
Ja ma ütlesin: Vaata, siin ma olen, läkita mind!”
See ongi isiklik ärkamine: Vaata, siin ma olen, läkita mind!”
Vennad ja õed,
kui kaugele ja sügavale olete valmis minema?
Aabraham tõestas kogu maailmale,
et on tõeline kummardaja.
Keegi võib öelda,
et Aabrahami ajal polnud ju ärkamist.
Aabrahamil oli siiski isiklik ärkamine,
ja see mõjutas kõiki rahvaid.
Aabrahami usk tegi võimalikuks, et jutlustan teile siin,
ja te kuulate Soomes, Venemaal, USAs ja kõikjal.
Teie võite uskuda, kuna Aabraham uskus Issandat,
ja see arvati talle õigsuseks.
Aabraham otsustas teenida Jumalat.
Vaadake Aabrahami elu:
ta ehitas altareid ja ohverdas Jumalale.
Lõpuks tunnistas ta oma usku ja armastust Jumala vastu
valmidusega ohverdada oma ainuke poeg.
See oli võrdpilt sellest,
mida Jumal tegi hiljem oma Poja Jeesusega.
Jumal ütles: "Too oma ainus poeg Moria mäele."
Moria mägi on siit vaid mõnesaja meetri kaugusel.
Selle lähedal Kolgatal ohverdas Jeesus meie eest
oma vaimu ja ihu.
Aabraham uskus, et Issand suudab isegi surnuist üles äratada.
Ta tõestas seda oma jumalateenistusega.
See usk mõjutas meid ja see toimib endiselt,
kui otsustate olla kummardajad.
Eralduge sellest kurjast maailmast,
te ei pea lahkuma maailmast,
aga eraldage end maailmasüsteemist,
mis paneb vastu Jumala sõnale.
Jumal ütleb: "Õnnistan igaüht,
kes teenib ja armastab Mind,
ja õnnistan ka nende järeltulijaid tuhande põlveni."
Tuld Jeruusalemmast
Tahan palvetada teiega,
ka teiega, kes vaatate meid teleri kaudu.
Pole vahet, kus te olete,
või kas olete juudid või mitte.
Kui usute, et Jeesus on Issand, ja et Jumal saatis Ta,
ja et Ta suri meie eest, tõusis surnuist üles
ja elab igavesti kuningate Kuningana,
tahan teiega palvetada.
Andku Jumal teile väge olla kummardajad,
kes teenivad Teda vaimus ja tões.
"Kummarda Issandat, oma Jumalat, ja teeni ainult teda!” Luuka 4:8
See on Jumala eesmärk.
Taevane Isa, pühitsetud olgu sinu nimi!
Isa, usun, et see sõnum vastab sinu tahtele.
Aita meil, sellel kogudusel ja vaatajail,
saada võidmine ja muutuda tõelisteks teenijateks,
et ilmutus kasvaks ja tuleks ärkamine.
Ärkamise heaks!
Tulgu isiklik ärkamine meie südameisse, peredesse,
kogudustesse, linnadesse ja maadele.
Jeesuse Kristuse nimel, aamen.
Tõstke käed:
Issand õnnistagu sind ja hoidku sind,
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel, aamen!
Jumal õnnistagu teid! Shalom!
Ülal on meie kontaktandmed.
Tõlge: Monika Jaaguri